Sendingene gikk direkte fra H3 Arena på Fornebu, uten publikum på grunn av koronaviruspandemien. Som i 2020 var Kåre Magnus Bergh, Ingrid Gjessing Linhave og Ronny Brede Aase programledere. Linhave og Aase ledet programmet for andre gang, mens Bergh satte ny rekord med å lede konkurransen for syvende gang. Silje Nordnes vikarierte for Linhave de tre siste sendingene. Det var seerne som stemte frem vinnerne av delfinalene og finalen.